चौहान ने इत्थें यूनीवार्ता थमां गलाया एह्‌दे कन्नै गै लोकसभा ते विधानसभाएं दे चुनांऽ किट्ठे करोआए जाने चाहिदे। उनें गलाया जे बार-बार चुनांऽ आचार संहिता लागू होने कन्नै बकास कम्मे च बड़ियां अड़चनां पैदा होंदियां न। किट्ठे लोकसभा ते विधानसभाएं दे चुनांऽ होई जाने दे परैंत केंद्र ते राज्य सरकारें गी बगैर कुसै रूकावट दे 5 ब’रे तक्कर बेह्‌तर ढंगै कन्नै कम्म करने दा मौका थ्होई सकदा ऐ।